Diari Oficial de la Generalitat Valenciana


Sumari del DOGV 9142, del 03-08-2021 (2021/8191)

RESOLUCIÓ de 26 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la partió parcial de la via pecuària Canyada Reial d'Aragó, al terme municipal de Montserrat, província de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8191


Data del document
:   26-07-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 26 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la partió parcial de la via pecuària Canyada Reial d'Aragó, al terme municipal de Montserrat, província de València. [2021/8191]  
Vist l'expedient l'objecte del qual és la delimitació de la via pecuària Canyada Reial d'Aragó al terme municipal de Montserrat, província de València.  
  
Antecedents de fet  
Primer. Amb data de 3 de maig de 2018, se sol·licita, per part de l'Ajuntament de Montserrat, la incoació del procediment de delimitació de la via pecuària Canyada Reial d'Aragó, en concret des del polígon industrial de la Font de l'Om fins al terme municipal de Torrent.  
  
Segon. Amb data 1 de març de 2019, representants d'aquesta conselleria mantenen una reunió amb els propis de l'Ajuntament de Montserrat en la qual es conclou que el punt conflictiu i que urgeix delimitar és el tram de la Canyada Reial d'Aragó que travessa el polígon industrial de la Font de l'Om a fi de reordenar el sector.  
Sobre la base de l'anterior, aquesta conselleria va plantejar a l'Ajuntament de Montserrat la realització de la delimitació de la Canyada Reial d'Aragó al seu pas pel polígon industrial de la Font de l'Om, per a posteriorment realitzar els expedients de mutació demanial, desafectació i permuta, on els terrenys desafectats passen a ser béns patrimonials de la Generalitat i estar en situació de poder ser permutats, tot això amb el vistiplau de la conselleria competent en matèria de patrimoni.  
  
Tercer. Amb data de 17 d'abril de 2019, es nomena instructor del procediment per part de la directora Territorial de València.  
Quart. Amb data de 18 d'abril de 2019, s'emet informe de viabilitat per part de l'instructor del procediment. Aquest informe considera viable la delimitació de la via pecuària de l'enunciat. Així mateix, assenyala que, estudiats els antecedents que consten en el fons documental, no es considera necessari realitzar una actualització de la classificació tal com preveu l'article 13.5 de la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
Cinqué. Amb data de 12 de febrer de 2020, la Direcció General de Medi Natural i d'Avaluació Ambiental resol autoritzar l'inici de la delimitació parcial de la Canyada Reial d'Aragó al seu pas pel polígon industrial de la Font de l'Om, en el terme municipal de Montserrat, província de València a fi de definir els límits de la via pecuària, de conformitat amb el que s'estableix en l'acte de classificació i amb subjecció a la legislació vigent.  
Sisé. Amb data 5 d'agost de 2020, la Direcció Territorial de València sol·licita al Registre de la Propietat de Carlet la certificació de domini i càrregues de finques registrals afectades en aquesta delimitació després de la resolució de la Direcció General de Medi Natural i d'Avaluació Ambiental de l'inici de l'expedient de delimitació.  
Seté. Es fixa com a data del començament de les operacions de delimitació el dia 17 de setembre de 2020, a les 10.30 hores a l'Ajuntament de Montserrat, i es trasllada l'acte a l'auditori de la Casa de la Cultura per a complir amb les distàncies de seguretat i altres protocols contra la Covid-19; aquesta circumstància és objecte de la següent publicitat:  
  
- Anunci en el Diari Oficial de la Generalitat Valenciana núm. 8.855 de data 13 de juliol de 2020.  
- Edicte a l'Ajuntament de Montserrat.  
- Notificació a les persones interessades i comunicació a organitzacions i col·lectius interessats.  
- Anunci en el BOE número 217 de data 12 d'agost de 2020 de les persones infructuoses. Edicte als ajuntaments de l'últim domicili conegut de les persones infructuoses.  
Huité. Amb data de 17 de setembre de 2020, se signa l'acta de fitació de la delimitació de l'enunciat per part de representants de la Conselleria, l'assistència tècnica de VAERSA i l'alcalde de Montserrat.  
Nové. Amb data de 13 de novembre de 2020, s'emet per part de l'instructor del procediment de la proposició de delimitació del tram la via pecuària de l'enunciat.  
Desé. Amb data de 10 de desembre de 2020, s'exposa al públic la proposició de delimitació, a través de la publicació en el DOGV núm. 8972, i s'estableix el termini d'1 mes per a la formulació d'al·legacions o observacions. Així mateix, aquesta proposició de delimitació es pot consultar en la següent adreça d'internet: http://www.agroambient.gva.es/es/web/medio-natural/servei-d-ordenacio-i-gestio-forestal. D'altra banda, es compleix al tràmit d'audiència.  
Onzé. Amb data de 15 de gener de 2021, se certifica per part de l'Excm. Ajuntament de Montserrat la publicació de l'exposició pública del procediment de delimitació de la Canyada Reial d'Aragó.  
  
Dotzé. Amb data de 23 de febrer de 2021, es publica en el Boletín Oficial del Estado anunci de notificació d'11 de febrer de 2021, per no haver-se pogut practicar la notificació personal a una sèrie d'interessats.  
  
Tretzé. Amb data de 16 de març de 2021 i 30 de març de 2021, se certifica respectivament, per part dels ajuntaments de Picassent i Montroi, l'exposició en el tauler d'anuncis de la informació pública, per no haver-se pogut practicar la notificació personal a una sèrie d'interessats.  
  
Catorzé. Amb data de 16 de març de 2021, se certifica per part de la secretària territorial de la Conselleria d'Agricultura, Desenvolupament Rural, Emergència Climàtica i Transició Ecològica que s'ha realitzat el tràmit d'audiència mitjançant la pertinent notificació personal a interessats i organismes, no havent-se presentat cap al·legació.  
  
Quinzé. Amb data de 21 de maig de 2021, a la vista de la tramitació realitzada, s'emet informe favorable per part de l'instructor del procediment.  
Setzé. Amb data de 24 de maig de 2021, es dicta proposta de resolució per part de la directora territorial de València, de la Conselleria d'Agricultura, Desenvolupament Rural, Emergència Climàtica i Transició Ecològica.  
Disseté. Amb data de 28 de juny de 2021, s'emet informe favorable per part del Servei de Gestió i Ordenació Forestal.  
Dihuité. Amb data d'1de juliol de 2021, es dicta proposta de resolució per part del director general de Medi Natural i Avaluació Ambiental.  
  
  
Consideracions jurídiques  
  
I. Contingut de la proposta de resolució  
La proposta de la directora territorial de València s'estructura en els següents fonaments de dret i proposta:  
«Primer. Competeix a la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana la resolució de l'expedient de delimitació, en virtut del que preceptua el Decret 176/2020, del 30 d'octubre, del Consell, d'aprovació del Reglament orgànic i funcional de la conselleria esmentada (DOGV 8961 / 26.11.2020) en concordança amb el que s'estableix en l'article 10 del Decret 5/2019, del 16 de juny, del president de la Generalitat (DOGV 8572, 17.06.2019).  
Segon. Al present acte administratiu li és aplicable el regulat en la Llei 3/1995, de vies pecuàries, de 23 de març, la Llei 3/2014, d'11 de juliol, de la Generalitat, de vies pecuàries de la Comunitat Valenciana (DOGV 7319 / 17.07.2014), modificada per la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat (DOGV 8707 / 30.12.2019), la Llei 39/2015, d'1 d'octubre, del procediment administratiu comú de les administracions públiques i la Llei 14/2003, de 10 d'abril, de patrimoni de la Generalitat i altra normativa aplicable al cas.  
  
Tercer. La classificació de les vies pecuàries del terme municipal de Montserrat, província de València, va ser aprovada per Ordre ministerial de 22 de febrer de 1977, publicada en el Boletín Oficial del Estado núm. 82 del 6 d'abril de 1977 i en el Butlletí Oficial de la Província de València núm. 86 del 13 d'abril de 1977.  
Sobre la base de l'anteriorment exposat, aquesta direcció territorial proposa la resolució d'aquesta, de la següent manera:  
Primer. Favorablement a l'aprovació de la delimitació parcial de la via pecuària Canyada Reial d'Aragó al seu pas pel polígon industrial de la Font de l'Om, en el terme municipal de Montserrat, província de València, d'acord amb la seua proposició i plans que consten en l'expedient, i les característiques de la qual són les següents:  
Denominació: Canyada Reial d'Aragó  
canyadaTipus de via: canyada  
Amplària legal: 75 m  
Longitud delimitada dins del P.I. Font de l'Om: 467,28 m  
Superfície delimitada dins del P.I. Font de l'Om: 33.062,8 m²  
Nombre d'intrusions: 22  
Segon. Favorablement per a l'inici dels procediments de mutació demanial i posterior desafectació de la resta del domini públic pecuari intrús en el polígon industrial de la Font de l'Om, en el terme municipal de Montserrat, província de València; una vegada aprovada, permuta per una/unes parcel·la/es oferida/des per l'Ajuntament de Montserrat amb subjecció al que es disposa en l'article 18 de la Llei/3/2014, d'11 de juliol, de la Generalitat, de vies pecuàries de la Comunitat Valenciana per la conselleria competent en matèria de patrimoni.  
  
Tercer. Favorablement al fet que els límits d'aquesta via pecuària es traslladen a l'administració cadastral, conforme al Reial decret legislatiu 1/2004, del 5 de març, una vegada resolt de manera favorable l'expedient urbanístic de la nova reordenació del sector industrial.  
Quart. Favorablement per a comunicar a la Direcció General de Patrimoni aquesta resolució, a l'efecte de la inscripció en el Registre de la Propietat del domini públic de les parcel·les resultants de la permuta, així com també en l'Inventari General de Béns i Drets de la Generalitat.»  
  
  
II  
  
De la lectura de la proposta de resolució es desprén claríssimament la procedència de l'aprovació de la delimitació parcial de la via pecuària Canyada Reial d'Aragó, al seu pas pel polígon industrial de la Font de l'Om, en el terme municipal de Montserrat, província de València.  
  
  
  
III  
  
El present procediment es tramita conforme al que es disposa en la Llei 3/2014, d'11 de juliol, de la Generalitat, de vies pecuàries de la Comunitat Valenciana (DOGV 17.07.2014), la Instrucció de 13 de gener de 2012, de la Direcció General del Medi Natural, sobre vies pecuàries (DOGV 18.01.2012) i la Llei 3/1995, de 23 de març, de vies pecuàries (BOE 24.03.1995).  
En relació amb l'anterior, l'article 13.5 de la Llei 3/2014 estableix que «Amb caràcter previ al procediment de delimitació es realitzarà una actualització de la classificació amb cartografia que reflectisca la revisió del traçat longitudinal i de les amplàries reals». Aquest requeriment ha quedat indicat en l'informe de viabilitat de 18 d'abril de 2020, i s'estableix com a no necessari per part de l'instructor del procediment.  
  
Així mateix, l'article 14 de l'esmentada Llei 13/2014, estableix que «La delimitació s'aprovarà mitjançant una resolució de la conselleria competent en matèria de vies pecuàries, i el termini de resolució de la qual serà de 18 mesos, des de l'acord d'inici per part de la direcció general competent de la conselleria esmentada, i inclourà necessàriament la relació d'ocupacions, intrusions i contigüitats que afecten la via que es delimita?».  
  
  
IV  
  
La resolució del present procediment li correspon a la persona titular de la Conselleria d'Agricultura, Desenvolupament Rural, Emergència Climàtica i Transició Ecològica, de conformitat amb el que s'estableix en el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica i modificacions posteriors.  
D'altra banda, l'article 4 de la segona part de la Instrucció de 13 de gener de 2012, de la Direcció General del Medi Natural, sobre vies pecuàries, estableix que la direcció general competent en la matèria dictarà proposta de resolució.  
  
  
V  
  
El present acte administratiu es regeix pel que es disposa en la Llei 39/2015, d'1 d'octubre, del procediment administratiu comú de les administracions públiques, així com pel que s'estableix en la Llei 14/2013, de 10 d'abril, de patrimoni de la Generalitat.  
  
  
VI  
  
Al present procediment administratiu li és aplicable l'Ordre ministerial de 22 de febrer de 1977 per la qual s'aprova el Projecte de classificació de les vies pecuàries del terme municipal de Montserrat, província de València, publicada en el Boletín Oficial del Estado núm. 82 del 6 d'abril de 1977 i en el Butlletí Oficial de la Província de València núm. 86 del 13 d'abril de 1977.  
Vistos els antecedents de fet i consideracions jurídiques, resolc:  
  
  
1r Aprovar la delimitació parcial de la via pecuària Canyada Reial d'Aragó al seu pas pel polígon industrial de la Font de l'Om, en el terme municipal de Montserrat, província de València.  
2n Iniciar els procediments de mutació demanial i posterior desafectació de la resta del domini públic pecuari intrús en el polígon industrial de la Font de l'Om, al terme municipal de Montserrat, província de València; una vegada aprovada la permuta per una/unes parcel·la/es oferida/es per l'Ajuntament de Montserrat amb subjecció al que es disposa en l'article 18 de la Llei/3/2014, d'11 de juliol, de la Generalitat, de vies pecuàries de la Comunitat Valenciana per la conselleria competent en matèria de patrimoni.  
3r Donar trasllat dels límits d'aquesta via pecuària a l'administració cadastral, conforme al Reial decret legislatiu 1/2004, del 5 de març, una vegada resolt de manera favorable l'expedient urbanístic de la nova reordenació del sector industrial.  
4t Comunicar a la Direcció General de Patrimoni aquesta resolució, a l'efecte de la inscripció en el Registre de la Propietat del domini públic de les parcel·les resultants de la permuta, així com també en l'Inventari General de Béns i Drets de la Generalitat.  
5é Donar trasllat de la present resolució a la Direcció Territorial de València, per a notificar-la a les persones interessades i als efectes oportuns.  
  
Contra la present resolució, que posa fi a la via administrativa, es podrà interposar recurs potestatiu de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes, a comptar des de l'endemà de la recepció de la present notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació d'aquesta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen interposar qualsevol altre recurs que estimen oportú.  
  
Valéncia, 26 de juliol de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.